ออกหมายเรียกแกนนำ นปช. พร้อมพวก ฝืนคำสั่ง คสช. แถลงเปิดศูนย์ปราบโกง
อานนท์ นำภา,ทนายความพลเมืองโต้กลับ โพสต์หมายเรียกสอบปากคำ แกนนำ นปช. พร้วมพวกรวม 19 คน 30 มิ.ย. เวลา 10.00 น. ด้าน นายทหารพระธรรมนูญ ยัน แจ้งความจริง หลังฝ่าฝืน คสช. เปิดแถลงศูนย์ปราบโกง หากเรียก 3 ครั้งไม่มา จ่อขอศาลออกหมายจับ,เมื่อวันที่ 22 มิ.ย. 59 นายอานนท์ นำภา ทนายความของกลุ่มพลเมืองโต้กลับ ได้โพสต์หมายเรียกผ่านเฟซบุ๊กส่วนตัว โดยระบุว่า พ.อ.บุรินทร์ ทองประไพ นายทหารพระธรรมนูญ กองพลทหารม้าที่ 2 รักษาพระองค์ เข้าแจ้งความต่อกองบังคับการปราบปราม สำนักงานตำรวจแห่งชาติ กับ นายจตุพร พรหมพันธุ์ นายณัฐวุฒิ ใสยเกื้อ นางธิดา ถาวรเศรษฐ นายวีระกานต์ มุสิกพงศ์ นพ.เหวง โตจิราการ นายยงยุทธ ติยะไพรัช นายสงคราม กิจเลิศไพโรจน์ นายยศวริศ ชูกล่อม (เจ๋ง ดอกจิก) นายก่อแก้ว พิกุลทอง และพวกรวม 19 คน ในข้อหาขัดคำสั่งคณะรักษาความสงบแห่งชาติ (คสช.) เรื่องการชุมนุมทางการเมืองเกิน 5 คน หลังคณะรักษาความสงบแห่งชาติ หรือ คสช. สั่งระงับศูนย์ปราบโกงประชามติ ของกลุ่มแนวร่วมประชาธิปไตยต่อต้านเผด็จการแห่งชาติ หรือ นปช.,จากการสอบถาม พ.อ.บุรินทร์ ยืนยันว่า ได้เข้าแจ้งความต่อกองบังคับการปราบปรามจริง กรณีชุมนุมทางการเมืองเกิน 5 คน ในการเปิดแถลงการณ์จัดตั้งศูนย์ปราบโกงฯ ที่ชั้น 5 สถานีโทรทัศน์พีซทีวี ภายในห้างสรรสินค้าอิมพีเรียล เวิลด์ ลาดพร้าว เมื่อวันที่ 5 มิ.ย. ที่ผ่านมา โดยกองบังคับการปราบปราม ได้ออกหมายเรียกขอให้ นายจตุพร กับพวก มาพบเพื่อสอบปากคำในวันที่ 30 มิ.ย. 59 เวลา 10.00 น. และหากไม่มาตามหมายเรียก 3 ครั้ง พนักงานสอบสวนสามารถขอให้ศาลออกหมายจับกุมตัวมาดำเนินคดี.
ทนายความพลเมืองโต้กลับ โพสต์หมายเรียกสอบปากคำ แกนนำ นปช. พร้วมพวกรวม 19 คน 30 มิ.ย. เวลา 10.00 น. ด้าน นายทหารพระธรรมนูญ ยัน แจ้งความจริง หลังฝ่าฝืน คสช. เปิดแถลงศูนย์ปราบโกง หากเรียก 3 ครั้งไม่มา จ่อขอศาลออกหมายจับ
นปช.,ศูนย์ปราบโกง,ศูนย์ปราบโกงประชามติ,หมายเรียก นปช.,ฝ่าฝืนคำสั่ง คสช.,บุรินทร์ ทองประไพ,นายทหารพระธรรมนูญ,จตุพร พรหมพันธุ์,ณัฐวุฒิ ใสยเกื้อ,ธิดา ถาวรเศรษฐ,วีระกานต์ มุสิกพงศ์,เหวง โตจิราการ,ยงยุทธ ติยะไพรัช,ยศวริศ ชูกล่อม,เจ๋ง ดอกจิก,ก่อแก้ว พิกุลทอง,สงคราม กิจเลิศไพโรจน์,ข่าว,ไทยรัฐออนไลน์,ข่าวไทยรัฐ,ไทยรัฐ,ข่าวทั่วไทย,ข่าวอาชญากรรม,กทม.